**ROMÂNIA**

**JUDEŢUL VRANCEA**

 **CONSILIUL JUDEȚEAN**

###  **HOTĂRÂREA nr. 146**

 **din 16 iulie 2025**

**privind:** solicitarea delegării temporare a dreptului de administrare a unor sectoare de drum aflate în intravilanul municipiului Adjud, de la UAT municipiul Adjud – Consiliul Local al municipiului Adjud, catre UAT județul Vrancea- Consiliul Judetean Vrancea în vederea efectuării unor lucrări de reabilitare și modernizare infrastructură rutieră și trotuare

 **Consiliul Judeţean Vrancea,**

**-văzând** Referatul comun al Direcției tehnice și investiții și Direcției arhitect șef nr. 12241/11.07.2025 prin care se propune solicitarea delegării temporare a dreptului de administrare a unor sectoare de drum aflate în intravilanul municipiului Adjud, de la UAT municipiul Adjud – Consiliul Local al municipiului Adjud, catre UAT județul Vrancea- Consiliul Judetean Vrancea în vederea efectuării unor lucrări de reabilitare și modernizare infrastructură rutieră și trotuar;

**- având în vedere** Hotărârea Guvernului nr.540/2000privind aprobarea încadrării în categorii funcționale a drumurilor publice și a drumurilor de utilitate privată deschise circulației publice;

**- luând în considerare** prevederileart.22, art. art. 22^1 alin. (3) si ale art. 22^2, alin. (2), alin.(4) și art.38 din Ordonanța Guvernului nr.43/1997 privind regimul drumurilor, republicata, cu modificările si completările ulterioare;

-**ținând cont** de prevederile art.8 alin.(1) lit.f) si lit.g) din O.G.nr.21/2002 privind gospodărirea localitatilor urbane si rurale;

**- față de prevederile** art. 867 si art. 868 din Legea nr.287/2009 privind Codul Civil, republicata cu modificările si completările ulterioare;

**- în aplicarea** art. 297 dinO.U.G. nr. 57/2019 privind Codul administrativ, cu modificările și completările ulterioare;

**- în baza** art173 alin (1) lit.f) din O.U.G. nr.57/2019 privind Codul administrativ, cu modificările și completările ulterioare;

- **luând act** de raportul compartimentului de resort din cadrul Consiliului Județean Vrancea si avizul comisiei de specialitate a Consiliului Județean Vrancea;

- **în temeiul** art. 196 alin.1) lit. a) din O.U.G. nr.57/2019 privind Codul administrativ, cu modificările și completările ulterioare,

 **HOTĂRĂȘTE:**

**Art. 1** Se solicită delegarea temporară a dreptului de administrare a unor sectoare din drumul județean DJ 119 J Adjud – Adjudul Vechi – Șișcani, aflate în intravilanul municipiului Adjud de la UAT municipiul Adjud – Consiliul Local al municipiului Adjud,

către UAT județul Vrancea- Consiliul Județean Vrancea în vederea efectuării unor lucrări de reabilitare și modernizare infrastructură rutieră și trotuare, cu datele de identificare prezentate în Anexa 1, care face parte integrantă din prezenta hotărâre, pe o perioadă de 60 luni.

**Art.2** (1) Predarea- preluarea bunului imobil prevăzut la art. 1 se face pe bază de protocol, încheiat între UAT municipiul Adjud - Consiliul Local al municipiului Adjud si UAT județul Vrancea - Consiliul Județean Vrancea, moment de la care va opera transmiterea efectiva a dreptului de administrare către UAT județul Vrancea – Consiliul Județean Vrancea.

(2) Modelul protocolului este prevăzut în Anexa 2, care face parte integrantă din prezenta hotărâre.

**Art.3** Se împuternicește Președintele Consiliului Județean Vrancea pentru semnarea protocolului, potrivit dispozițiilor prezentei hotărâri.

**Art.4** În vederea semnării protocolului prevăzut la art. 2, Consiliul Județean Vrancea se obligă să asigure respectarea obligațiilor prevăzute la art. 22^1 alin.(4) din O.G nr.43/1997 privind regimul drumurilor, republicată, cu modificările și completările ulterioare. 

**Art.5** Prevederile prezentei hotărâri va fi duse la îndeplinire de Presedintele Consiliului Judetean Vrancea, prin aparatul de specialitate si vor fi comunicate celor interesați de secretarul general al județului, prin Serviciul administrație publică, Monitor Oficial Local și arhivă din cadrul Direcției juridice si administrație publică .

 **Președintele**

 **Consiliului Județean Vrancea**

**Nicușor HALICI**

 **Contrasemneaza,**

 **Secretar general al județului**

 **Raluca Dan**

**ROMÂNIA**

**JUDEŢUL VRANCEA** **Anexa nr. 2**

 **CONSILIUL JUDEȚEAN la Hotărârea nr.146/16.07.2025**

**U.A.T. MUNICIPIUL ADJUD U.A.T. JUDETUL VRANCEA**

**Nr. \_\_\_\_\_\_\_\_\_\_\_\_ /\_\_\_\_\_\_\_2025 Nr. \_\_\_\_\_\_\_\_\_\_\_\_ /\_\_\_\_\_\_\_2025**

**PROTOCOL DE DELEGARE TEMPORARĂ**

**A DREPTULUI DE ADMINISTRARE**

# ***PĂRŢILE CONTRACTANTE***

**Art. 1. U.A.T. MUNICIPIUL ADJUD – Consiliul Local al municipiului Adjud**, cu sediul în mun. Adjud, str. Stadionului nr. 2, CIF nr. 4350491, jud. Vrancea, reprezentat prin **dl. George Claudiu-NICA -** primar,

şi

 **U.A.T. JUDETUL VRANCEA – Consiliul Judetean Vrancea**, cu sediul in mun. Focsani, str. Cuza Voda nr. 56, CIF nr. 4350394, jud. Vrancea, reprezentat prin **dl. Nicușor HALICI** – președinte,

-în temeiul art. 22^1, art. 22^2 din Ordonanța de Guvern nr. 43/1997 privind regimul

drumurilor, republicată;

-conform Hotărârii nr. \_\_\_\_\_\_\_\_\_\_\_\_\_\_ a Consiliului Local al municipiului Adjud si Hotărârii nr. \_\_\_\_\_\_\_\_\_\_\_\_\_\_ a Consiliului Județean Vrancea,

au hotărât delegarea temporară a dreptului de administrare temporară în favoarea U.A.T. Județul Vrancea, pentru sectoarele de drum județean aferente DJ 119J menționate în hotărârile mai sus menționate, cu respectarea următoarelor clauze:

***OBIECTUL PROTOCOLULUI***

**ART. 2.** Obiectul protocolului îl constituie delegarea temporară a dreptului de administrare în favoarea U.A.T. Județul Vrancea – Consiliul Judetean Vrancea a unor sectoare de drum aferente drumului județean DJ 119J, aflate în administrarea U.A.T. Municipiul Adjud – Consiliul Local al municipiului Adjud în vederea efectuării unor lucrări de reabilitare și modernizare infrastructură rutieră și trotuare, pentru întregul drum județean DJ 119J.

Datele de identificare a sectoarelor de drum pentru care opereazădelegarea temporară a dreptului de administrare, sunt următoarele:

- suprafață teren 17892 mp intravilan, tarla 0, parcelă 480, 676, număr cadastral 57353,

- suprafață teren intravilan 7461 mp intravilan, tarla 0, parcelă 677, număr cadastral 57373,

- suprafață teren intravilan 17.744 mp, tarla 0, parcelă 101,299, 262, 55, suprafață teren intravilan 14804, tarla 0, parcelă 677, 614, 101, număr cadastral 57403.

# ***DURATA PROTOCOLULUI***

**ART. 3**. (1) Protocolul de delegarea temporară a dreptului de administrare va fi valabil de la data semnării acestuia și până la recepţia finală a lucrărilor.

 (2) În cazul în care investiția și obligațiile asumate prin Protocolul de delegarea temporară a dreptului de administrare de către U.A.T. Județul Vrancea – Consiliul Judetean Vrancea nu sunt realizate în termen de 60 de luni, sectoarele de drum județean DJ 119 J revin în administrarea UAT Municipiul Adjud - Consiliul Local al municipiului Adjud, în conformitate cu dispozițiile legale în vigoare.

# ***OBLIGAŢIILE PĂRŢILOR***

**ART. 4. U.A.T. MUNICIPIUL ADJUD - Consiliul Local al municipiului Adjud se obligă:**

1. să verifice modul în care sunt respectate condițiile de delegare temporară a dreptului de administrare stabilite prin protocol și prin lege;
2. să nu-l împiedice pe administrator să folosească spațiul transmis în administrare potrivit destinației stabilite prin protocol;
3. să solicite încetarea dreptului de administrare și restituirea bunului, atunci când interesul public legitim o impune;
4. să ceară rezilierea protocolului în cazul în care administratorul nu-și respectă obligațiile prevăzute în prezentul contract.
5. sa presteze serviciile de curăţenie a sectoarelor de drum transmise în administrare, curăţarea şi amenajarea şanţurilor, îndepărtarea zăpezii, a gheţii de pe partea carosabilă şi trotuare, colectarea şi depozitarea reziduurilor menajere şi stradale, sortarea şi valorificarea resurselor materiale refolosibile;
6. sa efectueze lucrarile de întreţinere curentă a sectoarelor de drum transmise în administrare.

**ART. 5. U.A.T. JUDETUL VRANCEA- Consiliul Judetean Vrancea se obligă:**

1. să nu modifice traseul drumului şi să nu impună restricții de circulaţie fără acordul administratorului iniţial al drumului;
2. să respecte normele de proiectare şi de execuţie cel puţin pentru categoria drumului care a fost preluat;
3. prin certificatul de urbanism, autorităţile emitente ale acestuia vor impune să obțină și acordul prealabil și autorizația de amplasare şi / sau acces în zona drumului de la administratorul iniţial al drumului privind proiectul pentru reabilitare / modernizare;
4. să nu modifice încadrarea drumului din punctul de vedere al capacităţii portante, fără acordul administratorului iniţial al drumului;
5. în cazul în care autoritatea administraţiei publice locale care a preluat drumul nu respectă condiţiile prevăzute protocol, administratorul iniţial al drumului are dreptul să solicite preluarea administrării drumului;
6. la recepţia la terminarea lucrărilor/recepția finală vor fi cooptaţi ca membri şi reprezentanţi ai administratorului iniţial al drumului, care urmează să preia în administrare sectoarele de drum;
7. să restituie bunul, dacă deținerea lui nu mai este necesară.
8. sa retransmita sectoarele de drum administratorului initial, după efectuarea receptiei finale a lucrarilor.

# ***RĂSPUNDEREA CONTRACTUALĂ***

**ART. 6.** (1) **U.A.T. JUDETUL VRANCEA – Consiliul Judetean Vrancea** răspunde pentru:

1. deteriorarea sau pieirea în tot sau în parte a bunului primit în administrare, dacă nu dovedește că deteriorarea sau pieirea s-a produs fortuit și fără culpă din partea sa;
2. eventualele daune aduse din vina sa, prin natura activităților întreprinse.

# ***ÎNCETAREA PROTOCOLULUI***

**ART. 7.** Prezentul contract își încetează efectele în următoarele cazuri:

a) prin restituirea bunului de către administratorul temporar înaintea termenului prevăzut în protocol;

 b) prin acordul de voință al părților;

1. prin reziliere, în cazul nerespectării obligațiilor de către administratorul temporar;
2. când în derularea protocolului intervine o cauză de forță majoră constatată și invocată în condițiile legii;
3. prin revocarea dreptului de administrare.

# ***FORŢA MAJORĂ***

**ART. 8.** Forța majoră exonerează părțile de răspundere în cazul executării necorespunzătoare sau cu întârziere a obligațiilor asumate prin prezentul protocol.

 Prin forță majoră se înțelege un eveniment independent de voința părților, imprevizibil și insurmontabil, apărut după încheierea protocolului, care împiedică părțile să-și execute obligațiile asumate.

# ***COMUNICĂRI***

**ART. 9.** (1) Orice comunicare între părți, referitoare la îndeplinirea prezentului protocol, trebuie să fie transmisă în scris.

1. Orice document scris trebuie înregistrat atât în momentul transmiterii cât şi în momentul primirii.
2. Comunicările între părți se pot face și prin telefon sau e-mail, cu condiția confirmării în scris a primirii comunicării.

# ***SOLUŢIONAREA LITIGIILOR***

**ART. 10.** Orice litigiu decurgând din executarea acestui protocol se va soluționa pe cale amiabilă, iar dacă nu este posibil, de către instanțele judecătorești competente.

Prezentul protocol s-a încheiat astăzi, \_\_\_\_\_\_\_\_\_2025, în doua exemplare originale, câte una pentru fiecare parte.

 **UAT MUNICIPIUL ADJUD UAT JUDETUL VRANCEA**

**Consiliul Local al municipiului Adjud Consiliul Judetean Vrancea**

 Primar, Președinte,

 **George Claudiu NICA Nicușor HALICI**

**Președintele**

**Consiliului Județean Vrancea**

**Nicușor HALICI**

 **Contrasemnează,**

 **Secretar general al județului**

 **Raluca Dan**